
לכבוד 


שלום רב,

                                          
הנדון: בקשה לקבלת מידע מכוח חוק חופש המידע, תשנ"ח 1998 – 
אזור תעשייה שער בנימין
סימוכין: פנייתכם מיום 12.9.19
ראשית, תודה על פנייתך, כמופיע בסימוכין למכתב זה.
בפנייה זו, אותה הגשת למשרדנו – הכלכלה והתעשייה בשם מרשיך, ביקשת את המידע ו/או המסמכים, כדלקמן:
1. העתקו של סקר השימושים אשר נטען כי נערך מיוזמתו של המנהל ביום 30.4.19 ואשר נמסר למנהל.
2. העתק ו/או מידע על מכתבי ההתראה אשר נשלחו, ככל שנשלחו, אל בעלי המגרשים הנוספים.
3. העתק ו/או מידע על כתבי התביעה אשר הוגשו, ככל שהוגשו, נגד בעלי המגרשים הנוספים.
בקשתך שבסימוכין הועברה ליחידה המקצועית הרלוונטית, במקרה דנן, מינהל אזורי תעשייה (להלן: "היחידה המקצועית").
כעת ומשהתקבלה התייחסות היחידה המקצועית, אבקש להציגה לפנייך, כדלקמן:
ככל שהמידע המבוקש על ידך קיים, הוא מצוי בידי רשות מקרקעי ישראל (רמ"י), אשר מופקדת על ניהול קרקעות הלאום, מתכננת ומקצה קרקעות לייעודים שונים וממונה על שמירת מקרקעי ישראל.
כיתר משרדי הממשלה, רשויות ויחידות סמך, כך גם רמ"י מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.

לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך לרמ"י לשם קבלת המידע. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

 
בברכה
יוסי זולפן,

  הממונה על חוק חופש המידע
   משרד הכלכלה והתעשייה



















העתק: 	עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

